అన్ని దేశాల ఆర్థిక వ్యవస్థలకు నష్టామే..
- గ్లోబల్‌ ట్రేడ్‌వార్‌పై డబ్ల్యుటీవో ఆవేదన
వాషింగ్టన్‌: వాణిజ్య యుద్దాల వల్ల అన్ని దేశాలకు నష్టమేనని ప్రపంచ వాణిజ్య సంస్థ (డబ్ల్యుటీవో) హెచ్చరించింది. అమెరికా అధ్యక్షుడు డొనాల్డ్‌ ట్రంప్‌ పలు దేశాలపై వాణిజ్య ఆంక్షలు, సుంకాల పెంపుతో ట్రేడ్‌వార్‌కు తెరలేపిన విషయం తెలిసిందే. దీని వల్ల ముఖ్యంగా ఉద్యోగాలు ఊడుతాయని డబ్ల్యుటీవో ప్రతినిధి రాబర్టో అజెవెడొ అన్నారు. ట్రంపు సారథ్యంలో అమెరికా భారీగా సుంకాలను పెంచుతుందన్నారు. ముఖ్యంగా అమెరికా తన వాణిజ్య లోటును తగ్గించుకోవడానికి చైనాను లక్ష్యంగా చేసుకుందన్నారు. ఇక్కడ జరిగిన నేషనల్‌ ఫారిన్‌ ట్రేడ్‌ కౌన్సిల్‌లో రాబర్టో మాట్లాడుతూ ప్రపంచ వృద్ధి రేటు పెరుగుదలకు ప్రత్యామ్నాయాలు అవసరమన్నారు. గ్లోబల్‌ ట్రేడ్‌ వార్‌ వల్ల అన్ని దేశాల ఆర్థిక వ్యవస్థలు మందగించే అవకాశం ఉందన్నారు. ఇదే విషయాన్ని అంతర్జాతీయ ద్రవ్య నిధి సంస్థ కూడా హెచ్చరించిందన్నారు. అదే విధదంగా టెక్నలాజీలో వస్తున్న మార్పులు కూడా ఉపాధి కల్పనను దెబ్బతీస్తున్నాయన్నారు. వృద్ధికి ప్రధానం ఉత్పత్తి, వినూత్న కల్పనలు, ఉద్యోగాల కల్పనలు కీలకమైనవన్నారు.
మీ స్నేహితులకు రికమెండ్ చెయ్యండి